Diari Oficial de la Generalitat Valenciana


Sumari del DOGV 9611, del 06-06-2023 (2023/6061)

Anunci sobre l'informe ambiental i territorial estratègic de la modificació puntual número 10 del Pla parcial la Mesquita.
--------------------------------------------------------------------------------------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6061


Data del document
:   29-05-2023

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * pla d'urbanisme
    * administració local

Anunci sobre l'informe ambiental i territorial estratègic de la modificació puntual número 10 del Pla parcial la Mesquita. [2023/6061]  
Vist l'esborrany de la modificació puntual número 10 del Pla parcial la Mesquita i vist el seu document inicial estratègic, en l'expedient de referència.  
Vista la provisió de l'alcaldessa, de data de 21 de març de 2023.  
  
Considerant que l'avaluació ambiental estratègica és l'instrument d'intervenció preventiu establit per a la integració dels aspectes ambientals en la presa de decisions de plans i programes públics i que el marc jurídic actual que resulta d'aplicació el formen la Llei 21/2013, de 9 de desembre, d'avaluació ambiental, en l'àmbit estatal, i el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), en l'àmbit autonòmic.  
Considerant que l'avaluació ambiental i territorial estratègica correspon a l'òrgan ambiental de l'Ajuntament, en afectar la modificació puntual número 10 del Pla parcial la Mesquita a l'ordenació detallada del sòl urbanitzable de plans avaluats ambientalment, segons s'indica en l'informe jurídic de data 21 de març de 2023 i de conformitat amb l'article 49.2 del TRLOTUP.  
Considerant que el document inicial estratègic motiva l'aplicació el procediment simplificat per a la seua tramitació i que inclou el contingut establit en l'article 52 del TRLOTUP.  
Considerant que, en data 22 de març de 2023, s'admet a tràmit el document inicial estratègic i esborrany de la modificació puntual número 10 del Pla parcial la Mesquita, per no concórrer les causes d'inadmissió previstes en l'article 29.4 de la Llei 21/2013 i en l'article 52.4 del Decret legislatiu 1/2021.  
Considerant el tràmit de consultes efectuat a les persones interessades la Vall Verda i l'Arquet - Ecologistes en Acció que, segons consta al servei de medi ambient de l'ajuntament, compleixen els requisits marcats per la normativa, en compliment amb el que es disposa en l'article 5.1.g i h de la Llei 21/2013 i a l'article 48.d i f del Decret legislatiu 1/2021.  
Considerant l'informe tècnic del Servei de Sostenibilitat, de data 24 de maig de 2023, en el qual s'estableix que, atés l'esborrany de la modificació puntual núm. 10 del Pla parcial la Mesquita i al seu document inicial estratègic, a l'informe emés durant el tràmit de consultes i, d'acord amb els criteris de l'annex VIII del TRLOTUP, així com al que s'estableix en la Llei 2172013, el Pla de mobilitat urbana sostenible (PMUS) de la Vall d'Uixó no té efectes significatius sobre el medi ambient i el territori.  
Propose:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 10 del Pla parcial la Mesquita, de conformitat amb l'article 53.2.b i amb els criteris de l'annex VIII del TRLOTUP.  
Segon. Informar que contra la present resolució no cal interposar cap recurs, sense perjudici dels quals, si escau, procedisquen contra l'acte que aprove la modificació del pla, conforme a l'article 53.7 del TRLOTUP, la qual cosa es fa públic per a general coneixement i perquè tinga els efectes oportuns.  
Així mateix, informar que, de conformitat amb aquest mateix article, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en aqueix diari no s'haguera procedit a aprovar la modificació del pla en el termini màxim de quatre anys des de la seua publicació.  
Tercer. Publicar aquesta resolució en el Diari Oficial de la Generalitat Valenciana i comunicar-la a l'òrgan promotor i a l'òrgan substantiu, a l'efecte de continuar el procediment d'aprovació de la modificació puntual número 10 del Pla parcial la Mesquita.  
  
La Vall d'Uixó, 29 de maig de 2023.- L'alcaldessa presidenta: Tania Baños Martos.